A népszerű rádiós kifejtette, hogy a májusban történt hajókatasztrófa és Kenderesi szexuális zaklatási botránya összefügg. Bár még ő maga is meredek spekulációnak tartja, felvázolta, hogy Kenderesi dél-koreai letartóztatása párhuzamba állítható a Viking kapitányának újabb letartóztatásával.

Tudjátok, hogy én hiszek az összeesküvés-elméletekben. Nincs ebben szerintetek valami összefüggés, hogy kint van Kenderesi Dél-Koreában, és hirtelen megint őrizetbe veszik a Viking kapitányát? Mondhatják a koreaiak, hogy be vannak rágva azért, mert ez a csávó szabadon van? Annyi hozzátartozó, annyi halott. Tegyetek meg mindent, és mi is megteszünk mindent az úszótokért

– fejtette ki különleges teóriáját a műsorvezető a Balázsék című reggeli-showban, amit a Színes Ász szúrt ki.

Azt mondják a koreaiak: ez egy egyezség: nektek is jó, a mi népünknek is az, mert megnyugvást ad a lelketeknek, hogy börtönben van. Szent meggyőződésem, hogy van egy ilyen egyezség

- mondta.

Sebestyén meredek elméletének bontogatása közben Kenderesi zaklatási ügyére és arra utalt, hogy a Budapesti VI. és VII. Kerületi Ügyészség a Viking Sigyn kapitányának letartóztatását indítványozta.